ཀྲུང་དབྱང་རླུང་འཕྲིན་ལས་ཁུངས་བོད་སྐད་འཕྲིན་ལམ་གྱི་གསར་འགོད་པ་སྒྲོལ་མ་སྐྱབས་ཀྱིས་སྤེལ་བའི་གནས་ཚུལ།ཉེ་ཆར།ཕོ་ལན་ཁེ་ལ་ཁེ་ཧྥུར་སྐོང་འཚོགས་བྱས་པའི་སྐབས་༤༡་པའི་འཛམ་གླིང་རང་བྱུང་ཤུལ་བཞག་ཨུ་ཡོན་ལྷན་ཁང་གི་ཚོགས་ཆེན་ཐོག་མཚོ་སྔོན་ཞིང་ཆེན་གྱི་ཨ་ཆེན་གངས་རྒྱབ་རང་བྱུང་ཤུལ་བཞག་རེ་ཞུའི་རྣམ་གྲངས་ལ་གྲོས་འཆམ་བྱུང་ཡོད་པ་དང་།ཨ་ཆེན་གངས་རྒྱབ་ཀྱི་རང་བྱུང་ཤུལ་བཞག་རེ་ཞུ་ལེགས་འགྲུབ་བྱུང་བ་དེས་མཚོ་སྔོན་ཞིང་ཆེན་གྱི་སྐྱེ་ཁམས་སྲུང་སྐྱོབ་ཐད་འཛམ་གླིང་ཀུན་ནས་དོ་ཁུར་དང་མཐོང་ཆེན་བྱེད་པ་མཚོན་ཡོད་ལ།མཚོ་སྔོན་ཞིང་ཆེན་གྱི་སྐྱེ་ཁམས་སྲུང་སྐྱོབ་ལ་རྒྱལ་སྤྱིའི་ཐོག་དོ་སྣང་བྱེད་འགོ་ཚུགས་ཤིང་མཚོ་བོད་མཐོ་སྒང་གི་རང་བྱུང་སྲུང་སྐྱོབ་ལས་ཀ་ཡག་ཐོག་ཡག་བརྩེགས་ཡོང་བ་བྱ་རྒྱུར་དོན་སྙིང་གལ་ཆེན་ལྡན་ཡོད་།ཨ་ཆེན་གངས་རྒྱབ་ཀྱི་རང་བྱུང་ཤུལ་བཞག་རེ་ཞུ་ལེགས་འགྲུབ་བྱུང་བའི་གཏམ་བཟང་བསྒྲགས་རྗེས།ང་ཚོ་གསར་འགོད་པ་རྣམས་མཚོ་སྔོན་ཞིང་ཆེན་གོར་མོ་གྲོང་ཁྱེར་གྱི་ཨ་ཆེན་གངས་རྒྱབ་སྲུང་སྐྱོབ་དོ་དམ་ཅུས་སུ་གནས་ཚུལ་རྒྱུས་ལོན་བྱེད་དུ་ཆས་པ་ཡིན།